Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 1 Pv 449/11/1105	Bratislava V, 22.3.2013
EEČ : 2-12-80-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava V zo dňa 23.8.2011, spisová značka 1 Pv 449/11/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Trestné stíhanie sa viedlo na tom skutkovom základe, že obvinená XXXXX dňa 9.5.2011 v čase okolo 17,40 hod. viedla osobné motorové vozidlo zn. Audi Q5, ev. č. XXXXX v Bratislave po Balkánskej ul. v Bratislave - Rusovciach v smere na Petržalku, kde pri vychádzaní z parkoviska nerešpektovala dopravné značenie P2 „Stoj, daj prednosť v jazde“ v dôsledku čoho nedala prednosť v jazde motocyklu zn. Honda Transalp X 600V, ktoré viedol vodič XXXXX, nar. XXXXX, bytom XXXXX, XXXXX a to po Balkánskej ul., ktorá je označená dopravným značením P8, ako hlavná cesta v smere na Rusovce, následkom čoho došlo k stretu motorového vozidla a motocykla. Alkohol u vodičov zistený nebol. Pri dopravnej nehode došlo k zraneniu vodiča XXXXX, ktorý podľa prvotnej lekárskej správy vystavenej v nemocnici s poliklinikou sv. Cyrila a Metoda v Bratislave utrpel zranenie ľavého kolena a zlomeninu člnkovej kosti pravej ruky s dobou práceneschopnosti od 10.5.2011 do 19.5.2011. 

Uznesením prokurátora Okresnej prokuratúry Bratislava V zo dňa 23.8.2011, spisová značka 1 Pv 449/11/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
	Uznesením prokurátora Okresnej prokuratúry pre Bratislavu V sp. zn.  1 Pv 449/11/1105 zo dňa 23.8.2011 bolo podľa ust. § 216 ods. 1 Trestného poriadku podmienečne zastavené trestné stíhanie vedené proti obv.  XXXXX pre prečin ublíženie na zdraví podľa § 158  Trestného zákona, vedené na skutkovom základe, že dňa 9.5.2011 v čase okolo 17,40 hod. viedla osobné motorové vozidlo zn. Audi Q5, ev. č. XXXXX v Bratislave po Balkánskej ul. v Bratislave - Rusovciach v smere na Petržalku, kde pri vychádzaní z parkoviska nerešpektovala dopravné značenie P2 „Stoj, daj prednosť v jazde“ v dôsledku čoho nedala prednosť v jazde motocyklu zn. Honda Transalp X 600V, ktoré viedol vodič XXXXX, nar. XXXXX, bytom XXXXX, XXXXX a to po Balkánskej ul., ktorá je označená dopravným značením P8, ako hlavná cesta v smere na Rusovce, následkom čoho došlo k stretu motorového vozidla a motocykla. Alkohol u vodičov zistený nebol. Pri dopravnej nehode došlo k zraneniu vodiča XXXXX, ktorý podľa prvotnej lekárskej správy vystavenej v nemocnici s poliklinikou sv. Cyrila a Metoda v Bratislave utrpel zranenie ľavého kolena a zlomeninu člnkovej kosti pravej ruky s dobou práceneschopnosti od 10.5.2011 do 19.5.2011. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Uznesenie o podmienečnom zastavení trestného stíhania nadobudlo právoplatnosť dňa 10.9.2011, teda skúšobná doba podmienečného zastavenia trestného stíhania trvala od 10.9.2011 do 10.1.2013.

Preskúmaním na vec sa vzťahujúceho spisového materiálu  som zistil, že obvinená v plynutí skúšobnej doby nebola súdne trestaná, nebola priestupkovo prejednávaná a taktiež nie je proti nej aktuálne vedené trestné stíhanie pre podozrenie zo spáchania iného trestného činu. 

Vzhľadom k vyššie uvedenému konštatujem, že obvinená v priebehu skúšobnej doby, ktorá jej bola stanovená, viedla riadny  život a keďže splnila  všetky predpoklady uvedené v ustanovení § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor